

VALSTYBĖS ĮMONĖS TURTO BANKO

GENERALINIS DIREKTORIUS

# ĮSAKYMAS

# DĖL VALSTYBĖS TURTO PERDAVIMO

# PAGAL PANAUDOS SUTARTĮ

2019 m. balandžio 18 d. Nr. P12-21

Vilnius

Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 19 straipsniu, įgyvendindamas Valstybės nekilnojamojo turto centralizuoto valdymo, naudojimo, disponavimo juo ir naujo administracinės paskirties valstybės nekilnojamojo turto įsigijimo tvarkos aprašą, patvirtintą Lietuvos Respublikos Vyriausybės 2015 m. vasario 11 d. nutarimu Nr. 148 „Dėl valstybės nekilnojamojo turto centralizuoto valdymo įgyvendinimo“, p e r d u o d u:

 1. Lietuvos probacijos tarnybai jos nuostatuose šiuo metu numatytai veiklai vykdyti pagal centralizuotai valdomo valstybės turto valdytojui patikėjimo teise perduoto administracinės paskirties valstybės nekilnojamojo turto panaudos sutartį 10 metų laikinai neatlygintinai valdyti ir naudotis valstybei nuosavybės teise priklausantį, šiuo metu valstybės įmonės Turto banko patikėjimo teise valdomą turtą: administracines patalpas Utenoje, Utenio a. 8 (pastato unikalus numeris – 8294-0009-1015, pastato bendras plotas – 499,51 kv. metro, perduodamų patalpų indeksai – 1-6, 1-7, 1-9, perduodamų patalpų bendras plotas – 34,13 kv. metro, dalis bendro naudojimo patalpų, kurių indeksai – 1-10 (12,32 kv. metro), 1-1, 1-2, R-6, R-7, R-8, R-9, R-10, R-14 (15,14 kv. metro), perduodamų bendro naudojimo patalpų dalies bendras plotas – 27,46 kv. metro, visų perduodamų patalpų bendras plotas – 61,59 kv. metro).

 2. Mokslo ir enciklopedijų leidybos centrui jo nuostatuose šiuo metu numatytai veiklai vykdyti pagal centralizuotai valdomo valstybės turto valdytojui patikėjimo teise perduoto administracinės paskirties valstybės nekilnojamojo turto panaudos sutartį iki 2038 m. lapkričio 12 d. laikinai neatlygintinai valdyti ir naudotis valstybei nuosavybės teise priklausantį, šiuo metu valstybės įmonės Turto banko patikėjimo teise valdomą turtą: negyvenamąsias patalpas Vilniuje, Geležinio Vilko g. 12 (pastato unikalus numeris – 1096-8003-4019, pastato bendras plotas – 4 286,59 kv. metro, perduodamos patalpos indeksas – R-5, perduodamos patalpos bendras plotas – 34,38 kv. metro, dalis bendro naudojimo patalpų, kurių indeksai – R-3, R-15, R-19, R-23 (3,62 kv. metro), R-4, R-7, R-13, R-21, 1-1, 1-12, 1-37, 1-38 (1,06 kv. metro), perduodamų bendro naudojimo patalpų dalies bendras plotas – 4,68 kv. metro, visų perduodamų patalpų bendras plotas – 39,06 kv. metro).

Generalinis direktorius Mindaugas Sinkevičius

Parengė

Rūta Motiejūnaitė